2อาทิตย์แล้วยังไม่หายเลยค่ะ ฉี่เป็นสีเหลืองสลับแดง คลำพบก้อนเนื้อที่ช่องคลอด อยากทราบว่าเป็นอันตรายมั้ยคะ
สวัสดีค่ะ การมีประจำเดือนออกมานาน 2 สัปดาห์ดังกล่าว ถือว่านานผิดปกติ โดยอาจเกิดจาก1. หากมีเพศสัมพันธ์ อาจเกิดจากภาวะแทรกซ้อนของการตั้งครรภ์ เช่น แท้งคุกคาม เป็นต้น แต่มักมีอาการปวดท้องน้อยร่วมด้วย2. การทำงานผลิตฮอร์โมนของรังไข่ผิดปกติ เช่น ภาวะที่มีถุงน้ำในรังไข่หลายใบ (PCOS) แต่มักมีอาการของประจำเดือนหายไปนานหลายเดือน แล้วตามด้วยอาการเลือดประจำเดือนมามากและนานกว่าปกติ3. ความผิดปกติที่มดลูก เช่น เนื้องอกมดลูก เยื่อบุโพรงมดลูกหนาตัวผิดปกติ มะเร็งเยื่อบุโพรงมดลูก มะเร็งปากมดลูก เป็นต้น4. มีโรคในระบบอื่นๆ เช่น มีภาวะเกร็ดเลือดต่ำ ภาวะไทรอยด์ฮอร์โมนต่ำ เป็นต้น5. การใช้ยาฮอร์โมนต่างๆ เช่น ยาฉีดคุมกำเนิด ยาฝังคุมกำเนิด ยาสตรี สมุนไพร อาหารเสริมต่างๆ รวมถึงยาบางชนิด เช่น ยาต้านการแข็งตัวของเลือด เป็นต้นหากมีเพศสัมพันธ์ แนะนำควรตรวจหาการตั้งครรภ์ดูด้วยค่ะ แต่หากไม่มีเพศสัมพันธ์ แนะนำว่าควรไปพบสูติ-นรีแพทย์เพื่อตรวจหาสาเหตุสำหรับการคลำพบก้อนเนื้อที่ช่องคลอด อาจเป็น- มดลูกที่หย่อนออกมา- ติ่งเนื้อของช่องคลอด ที่เกิดจากการมีแผลฉีกขาดมาก่อน เช่น จากการคลอดลูก- ก้อนเนื้องอกหรือซีสต์ของช่องคลอด- หากก้อนอยู่บนิเวณแคม เป็นซีสต์ของต่อมบาร์โธลินแนะนำควรไปพบสูติ-นรีแพทย์เพื่อตรวจว่าเกิดจากสาเหตุใดค่ะสำหรับปัสสาวะที่เป็นสีแดง แสดงว่ามีเลือดปน โดยอาจเป็นเลือดที่ออกจากช่องคลอดและปนออกมากับปัสสาวะ หรืออาจเป็นเลือดที่ออกจากทางเดินปัสสาวะเอง ดังนั้น เมื่อรักษาอาการเลือดออกจากช่องคลอดให้หยุดแล้ว หากยังปัสสาวะเป็นสีแดง แสดงว่าเป็นเลือดที่ออกจากทางเดินปัสสาวะ ซึ่งก็ต้องไปพบแพทย์เฉพาะทางอายุรกรรมหรือศัลยกรรมทางเดินปัสสาวะเพื่อตรวจหาสาเหตุค่ะ